Babelscape/SREDFM huggingface dataset:
Ιωάννης Βούρος

Ο Ιωάννης Βούρος (1808 – 1885) ήταν Έλληνας καθηγητής πανεπιστημίου και ιατρός. Μπορεί να θεωρηθεί ως ο θεμελιωτής της νεώτερης ιατρικής στην Ελλάδα.
Σιδηροδρομικός Σταθμός Αιτωλικού

Ο Σιδηροδρομικός Σταθμός Αιτωλικού ήταν σταθμός του ΟΣΕ επί των εξής σιδηροδρομικών γραμμών:
* Κρυονερίου - Αγρινίου, στη χιλιομετρική θέση 26,890 από το Κρυονέρι Λιμένα.
* Αιτωλικού - Κατοχής, της οποίας αποτελούσε αφετηρία.

Ο σταθμός Αιτωλικού πήρε το όνομά του από την πόλη την οποία εξυπηρετούσε, το Αιτωλικό, αλλά βρισκόταν εκτός αυτής, ανατολικά της νήσου του Αιτωλικού στην οποία είναι κτισμένη η κυρίως πόλη του Αιτωλικού. Εγκαινιάστηκε από τους Σιδηροδρόμους Βορειοδυτικής Ελλάδος τον Οκτώβριο του 1890, ενώ αποτελούσε την αφετηρία της γραμμής Αιτωλικού - Κατοχής από το 1912 μέχρι το 1943, οπότε και έκλεισε η γραμμή. Στις 22 Ιουνίου 1944 έγινε μάχη στον σταθμό ανάμεσα στον ΕΛΑΣ και σε αμαξοστοιχία που μετέφερε Γερμανούς. Ο σταθμός Αιτωλικού έκλεισε το 1972 μαζί με τη γραμμή Κρυονερίου - Αγρινίου. Διέθετε μία πλευρική αποβάθρα και βοηθητικές εγκαταστάσεις, ενώ η σημερινή του μορφή ανάγεται στο 2003.
Δανιήλ Κεραμεύς

Ο Δανιήλ Κεραμεύς (πέθανε στις 6 Απριλίου 1800) ήταν λόγιος μοναχός του 18ου αιώνα.
Ποντιακή λύρα

αριστερά|μικρογραφία|268x268εσ|Ποντιακή λύρα με δοξάρι - Παραλλαγή
Η Ποντιακή λύρα, γνωστή και ως Κεμεντζές της Μαύρης Θάλασσας ("Karadeniz kemencesi" στα Τούρκικα) είναι Ελληνικό και Τούρκικο παραδοσιακό μουσικό όργανο. Ανήκει στην κατηγορία των εγχόρδων τοξοτών μουσικών οργάνων, δηλαδή που χειρίζονται με δοξάρι. Έχει τρεις χορδές, συνήθως κουρδισμένη σε τέταρτες καθαρές με νότες ΣΙ-ΜΙ-ΛΑ. Η Ποντιακή λύρα είναι το κατ΄ εξοχήν μουσικό λαϊκό όργανο των Ελλήνων του Πόντου. Φαίνεται να επινοήθηκε κατά τα Βυζαντινά χρόνια, μεταξύ 11ου και 12ου Αιώνα. Το όργανο φτιάχνεται από διάφορα είδη ξύλων.
Τούντορ Βλαντιμιρέσκου

Ο Τούντορ Βλαντιμιρέσκου ("Tudor Vladimirescu", 1780 - 7 Ιουνίου 1821) ήταν Ρουμάνος επαναστάτης, ηγέτης της εξέγερσης της Βλαχίας και της Μολδαβίας του 1821.
Διαγωνισμός Τραγουδιού Eurovision 2000

Ο Διαγωνισμός Τραγουδιού Eurovision 2000 ήταν η 45η έκδοση του ετήσιου Διαγωνισμού Τραγουδιού της Eurovision. Πραγματοποιήθηκε στη Στοκχόλμη της Σουηδίας, μετά τη νίκη της Σαρλότ Νίλσον στο διαγωνισμό του στην Ιερουσαλήμ του Ισραήλ με το τραγούδι "Take Me to Your Heaven". Ο διαγωνισμός πραγματοποιήθηκε στις 13 Μαΐου 2000 στο Globe Arena. Ήταν η πρώτη φορά από το που ο διαγωνισμός πραγματοποιήθηκε στην ηπειρωτική Ευρώπη. Ο διαγωνισμός ήταν ο δεύτερος που πραγματοποιήθηκε στη Στοκχόλμη και ο τέταρτος στη Σουηδία. Οι παρουσιαστές ήταν οι Κάτις Άλστρεμ και Άντερς Λούντιν.

Ο νικητής για το διαγωνισμό του 2000 ήταν οι αδελφοί Όλσεν που εκπροσωπούσαν τη Δανία με το τραγούδι "Fly on the Wings of Love" (αρχικά: "Smuk som et stjerneskud"). Το τραγούδι γράφτηκε από έναν από τους αδελφούς, τον Γιόργκεν Όλσεν. Την ημέρα της νίκης τους, ο Γιόργκεν Όλσεν ήταν 50 ετών και 61 ημερών, καθιστώντας τον τον γηραιότερο καλλιτέχνη που δεν έχει κερδίσει το διαγωνισμό. Ωστόσο, δεν θα κρατούσε το ρεκόρ για μεγάλο χρονικό διάστημα, καθώς ο Ντέιβ Μπέντον θριάμβευσε τον επόμενο χρόνο στην ηλικία των 50 ετών και 101 ημερών, σπάζοντας το ρεκόρ κατά 40 ημέρες. Οι συνδυασμένες ηλικίες των αδελφών Όλσεν τους καθιστούν τους γηραιότερους συμμετέχοντες που κέρδισαν το διαγωνισμό. Το Globe Arena ήταν, τότε, ο μεγαλύτερος χώρος που επιλέχθηκε να φιλοξενήσει τον διαγωνισμό με χωρητικότητα 16.000 θεατών. Οι καρτ-ποστάλ που χρησιμοποιήθηκαν για να εισαγάγουν κάθε χώρα που συμμετείχε αφορούσε σουηδικά θέματα που ενσωμάτωσαν κάθε έθνος σε κάποιο βαθμό. Όλες οι κάρτες γυρίστηκαν στη Στοκχόλμη της Σουηδίας, ωστόσο, η μόνη εξαίρεση είναι η καρτ-ποστάλ για τη Σουηδία, η οποία γυρίστηκε πριν από την Expo 2000 στο Ανόβερο της Γερμανίας. Το λογότυπο του διαγωνισμού, ένα ζευγάρι ανοιχτού στόματος και χειλιών, επιλέχθηκε από την SVT και χαρακτηρίστηκε από τους σχεδιαστές του ως "ένα αισθησιακό, αλλά στιλιστικά καθαρό στόμα που αντιπροσωπεύει τραγούδι, διάλογο και ομιλία" και αργότερα ήταν μια από τις πιθανές επιλογές για το γενικό λογότυπο που παρουσιάστηκε στο Διαγωνισμό του .

Το μεγάλο φαβορί του φετινού διαγωνισμού ήταν η , η οποία ήταν επίσης αγαπημένη των θαυμαστών και επαινέθηκε από τον τύπο. Ωστόσο, καθώς τα αποτελέσματα των ψηφοφοριών έφτασαν, η ηγήθηκε του πίνακα αποτελεσμάτων, νικώντας τη στη δεύτερη θέση και τη στην 3η θέση. Η , η και η αποφάσισαν να μην συμμετάσχουν για οικονομικούς λόγους. Οι χώρες με τις πέντε χαμηλότερες μέσες βαθμολογίες σε σχέση με τους προηγούμενους πέντε διαγωνισμούς που είχαν συμμετάσχει το 1999, η , η , η , η και η αποκλείστηκαν που σημαίνει ότι πέντε χώρες θα μπορούσαν να επιστρέψουν. Αυτές οι χώρες ήταν: η , η , η , η και η . Η συμμετείχε επίσης στο διαγωνισμό ως η μόνη χώρα που έκανε το ντεμπούτο της.

Για πρώτη φορά κυκλοφόρησε μια επίσημη συλλογή CD. Περιείχε όλα τα τραγούδια των συμμετεχόντων εθνών και ήταν διαθέσιμο σε όλη την Ευρώπη. Ένας τέτοιος δίσκος επιχειρήθηκε τον προηγούμενο χρόνο, ωστόσο δεν είχε τέσσερα από τα διαγωνιστικά τραγούδια. Με τη χορηγία της Microsoft, ο διαγωνισμός μεταδόθηκε επίσης στην Αυστραλία, τον Καναδά, την Ιαπωνία και τις Ηνωμένες Πολιτείες μέσω του Διαδικτύου για πρώτη φορά.
Μεσιέ 108

Ο Μεσιέ 108 (γνωστός και ως "Μ108" και "NGC 3556") είναι ένας σπειροειδής γαλαξίας σε απόσταση περίπου 50 εκατομμυρίων ετών φωτός στον αστερισμό Μεγάλη Άρκτος. Είναι ένα αποκομμένο μέλος του σμήνους της Μεγάλης Άρκτου. Ο Μεσιέ 108 αρχικά δεν συμπεριλαμβανόταν στα αντικείμενα Μεσιέ, αλλά προστέθηκε αργότερα.
Υποστράτηγος

Ο Υποστράτηγος (Υπγος) είναι βαθμός ανωτάτου Αξιωματικού (OF-7) που συναντάται στον Ελληνικό Στρατό Ξηράς, την Ελληνική Αστυνομία και το Πυροσβεστικό Σώμα.

* Στον Ελληνικό Στρατό Ξηράς είναι ανώτερος του Ταξίαρχου και κατώτερος του Αντιστράτηγου.
* Στην Ελληνική Αστυνομία είναι ανώτερος του Ταξίαρχου Αστυνομίας και κατώτερος του Αντιστράτηγου Αστυνομίας.

* Στο Πυροσβεστικό Σώμα είναι ανώτερος του Αρχιπύραρχου και κατώτερος του Αντιστράτηγου Πυροσβεστικής (αρχηγός).

* Παλαιότερα, στην Ελληνική Χωροφυλακή ήταν ανώτερος του Ταξίαρχου Χωροφυλακής και κατώτερος του Αντιστράτηγου Χωροφυλακής.

Στον Ελληνικό Στρατό, Υποστράτηγοι είναι ο Διοικητής της Σχολής Ευελπίδων (επί του παρόντος ο Υποστράτηγος Χαράλαμπος Λαλούσης), καθώς και οι αρχηγοί μεγάλων στρατιωτικών σχηματισμών που φέρουν το όνομα Μεραρχία. Στους αγγλόφωνους στρατούς ο αντίστοιχος βαθμός καλείται Major General.

Οι αντίστοιχοι βαθμοί στο Πολεμικό Ναυτικό είναι ο Υποναύαρχος και στην Πολεμική Αεροπορία ο Υποπτέραρχος.
Mercedes-Benz W211

Το Mercedes-Benz W211, γνωστό και ως Mercedes E-Class W211, ήταν μεσαίο πολυτελές αυτοκίνητο της κατηγορίας E, που παρήχθη από τη γερμανική αυτοκινητοβιομηχανία Mercedes-Benz, από τον Ιανουάριο του 2002 έως το 2009 (ειδικότερα η εκδοχή station wagon από το 2003 έως το 2009), σε 1,5 εκατομμύριο αντίτυπα. Το μοντέλο ήταν διαθέσιμο με μια μεγάλη σειράκινητήρων, τόσο βενζίνης, όσο και πετρελαίου, με χωρητικότητες από 1.8 έως 6.2 λίτρα και ιπποδυνάμεις από 102 έως 514 ίππους. Το 2006 κατασκευάστηκαν 1.996 αυτοκίνητα τα οποία ήταν τα μοναδικά Ε200 Kompressor στον κινητήρα 1.996 κυβικών εκατοστών, ενώ όλα τα άλλα Ε200 Kompressor έφεραν κινητήρα 1.796 κυβικών εκατοστών. Τα 1.996 αυτά αντίτυπα, όσα και ο κυβισμός τους, ονομάστηκαν Special Edition (S.E.) δηλαδή «Ειδική Έκδοση».
thumb|left|Mercedes-Benz E 500 του 2007

Το W211 αντικατέστησε το Mercedes-Benz W210 και μέσα στο 2006, για τη σεζόν του 2007, υπέστη έντονη ανανέωση, προκειμένου να εκσυγχρονιστεί και, ταυτόχρονα, να αντιμετωπιστούν τα ζητήματα ποιότητας και αξιοπιστίας των αρχικών μοντέλων. Τελικώς, αντικαταστάθηκε τον Μάρτιο του 2009 από το Mercedes-Benz W212.
Φριτς Χόφμαν

Ο Φριτς Χόφμαν (Fritz Hoffmann) (Ροσλέμπεν 19 Ιουνίου 1871 - Βερολίνο 14 Ιουλίου 1927), ήταν Γερμανός αθλητής Ολυμπιονίκης στον στίβο και την γυμναστική το 1896. Είναι ο πρώτος Γερμανός στην ιστορία των Ολυμπιακών αγώνων που κατέκτησε μετάλλιο. 

Στους Α' Ολυμπιακούς αγώνες του 1896 στην Αθήνα κατέκτησε τέσσερα μετάλλια . Την πρώτη μέρα των αγώνων πήρε μέρος στα 100 μέτρα όπου τερμάτισε δεύτερος πίσω από τον Αμερικανό Μπρουκ με επίδοση 12.2. Επίσης ήταν τρίτος στα 400 μέτρα με επίδοση 55.6, στην συνέχεια των αγώνων πήρε μέρος στην γυμναστική όπου κι εκεί κατέκτησε τρία μετάλλια. Πήρε δύο χρυσά μετάλλια με την Γερμανία στο ομαδικό του δίζυγου και το ομαδικό του μονόζυγου, ενώ ήταν τρίτος στην αναρρίχηση επί κάλω πίσω από τους Έλληνες Ανδριακόπουλο και Ξενάκη. Συμμετείχε ακόμα σε πολλά αγωνίσματα χωρίς να διακριθεί, 5ος στην σφαιροβολία και 6ος στο άλμα εις μήκος.

Ο Χόφμαν εκτός από τον στίβο και την γυμναστική ήταν και αθλητής της κωπηλασίας και την ποδηλασίας με πολλές διακρίσεις. Συμμετείχε σαν αθλητής χωρίς να διακριθεί ή σαν αρχηγός αποστολής και στους Ολυμπιακούς στο Παρίσι το 1900, στο Σεντ Λούις το 1904 και στην Μεσολυμπιάδα του 1906.
Μενέλαος Σακοράφος

Ο Μενέλαος Σακοράφος (1870 – 1943) ήταν Έλληνας οπλομάχος και ολυμπιονίκης της ξιφασκίας το 1906.

Συμμετείχε με την εθνική ομάδα στην Μεσολυμπιάδα του 1906 . Στους αγώνες ξιφασκίας που έγιναν στο Ζάππειο ήταν δεύτερος στο ομαδικό της σπάθης, μαζί με τους Κορδογιάννη και Ζορμπά.
Οικία - Μουσείο Ρούμπενς

right|thumb|300px|Η Οικία-Μουσείο Ρούμπενς στην Αμβέρσα
Η Οικία - Μουσείο Ρούμπενς (φλαμ. Rubenshuis), όπου έζησε με την οικογένειά του τα τελευταία τριάντα χρόνια της ζωής του (1610 - 1640) και μέχρι το θάνατό του ο μεγάλος Φλαμανδός ζωγράφος Πέτερ Πάουλ Ρούμπενς (Peter Paul Rubens, 1577 - 1640), βρίσκεται στον πεζόδρομο της οδού Βάππερ (Wapper) αριθ. 9-11, μια πάροδο της κεντρικής εμπορικής λεωφόρου Μέιρ (Μeir), στην Αμβέρσα (Antwerpen) του Βελγίου.
Λάγιος Σόκολι

Ο Λάγιος Σόκολι (Alajos Szokolyi) (19 Ιουνίου 1871 - 9 Σεπτεμβρίου 1932), ήταν Ούγγρος αθλητής του στίβου και ολυμπιονίκης το 1896.

Γεννήθηκε στο "Hronec" του Βασιλείου της Αυστροουγγαρίας, που σήμερα ανήκει στην Σλοβακία και πέθανε στην Ουγγαρία. Πήρε μέρος στους Α' Ολυμπιακούς αγώνες το 1896 στην Αθήνα, κατακτώντας ένα μετάλλιο. Στα 100 μέτρα που έγιναν την πρώτη ημέρα των αγώνων ήταν τρίτος Ολυμπιονίκης με επίδοση 12.6". Πρώτος ήταν ο Τ. Μπερκ με 12.0" και δεύτερος ο Φ. Χόφμαν με 12.2". Επιπλέον, πήρε μέρος στα 110 μ. εμπόδια χωρίς να διακριθεί. Τέλος, αγωνίστηκε και στο άλμα εις τριπλούν όπου ήταν τέταρτος με επίδοση 12.30 μ., ενώ τρίτος ήταν ο Έλληνας, Ι. Περσάκης.
Πέλοπας ο Μυκηναίος

Ο Πέλοπας ο Μυκηναίος κατά την Ελληνική Μυθολογία ήταν γιος του Βασιλέως των Μυκηνών Αγαμέμνονα και της Κασσάνδρας, κόρης του Πριάμου.

Δολοφονήθηκε μαζί με τον δίδυμο αδελφό του Τηλέδαμο "νηπίους έτι όντας" μαζί με τους γονείς του από τον εραστή της Κλυταιμνήστρας και σφετεριστή του θρόνου των Μυκηνών Αίγισθο. Ο τάφος αυτών στις Μυκήνες σώζoνταν επί Παυσανία.

Κατηγορία:Πρόσωπα της ελληνικής μυθολογίας
Χέρμπερτ Τζέιμισον

Ο Χέρμπερτ Τζέιμισον (αγγλικά: "Herbert Brotherson Jamison") (Peoria, 19 Ιουλίου 1875 - 22 Ιουνίου 1938), ήταν Αμερικανός αθλητής του στίβου και Ολυμπιονίκης το 1896.

Το 1896 πήρε μέρος στους Α' Ολυμπιακούς αγώνες της Αθήνας, εποχή κατά την οποία φοιτούσε στο Πανεπιστήμιο του Πρίνστον. Έλαβε μέρος στα 400 μέτρα με επίδοση 55.2", τερματίζοντας δεύτερος πίσω από τον επίσης Αμερικανό Τόμας Μπερκ.
Νάντορ Ντάνι

Ο Νάντορ Ντάνι (Dáni Nándor) (Βουδαπέστη 30 Μαΐου 1871 – Βουδαπέστη 31 Δεκεμβρίου 1949) ήταν Ούγγρος αθλητής και ασημένιος Ολυμπιονίκης στους αγώνες του 1896.

Στους Α΄ Ολυμπιακούς αγώνες του 1896 στην Αθήνα ήταν δεύτερος Ολυμπιονίκης στα 800 μέτρα. Έχασε το χρυσό μετάλλιο για ένα δευτερόλεπτο με επίδοση 2.11.8" , πρώτος ήταν ο Αυστραλός Έντγουϊν Φλακ με 2.11".
Nissan Leopard

thumb|right|300px|Nissan Leopard Y33 (1996 - 1999).

Το Nissan Leopard ήταν ένα σπορ πολυτελές αυτοκίνητο, που παρήχθη από την ιαπωνική αυτοκινητοβιομηχανία Nissan μεταξύ του 1980 και του 1999, σε 4 γενιές.
Άρθουρ Μπλέικ

Ο Άρθουρ Μπλέικ ("Charles Arthur Blake") (26 Ιανουαρίου 1872 – 22 Οκτωβρίου 1944), ήταν Αμερικανός αθλητής του στίβου και Ολυμπιονίκης το 1896.

Ο Μπλέικ πήρε μέρος στους Α' Ολυμπιακούς αγώνες του 1896 στην Αθήνα. Την περίοδο εκείνη ήταν φοιτητής στο Πανεπιστήμιο Χάρβαρντ. Πήρε μέρος στα 1.500 μέτρα, όπου με επίδοση 4.34.0" ήταν δεύτερος Ολυμπιονίκης πίσω από τον Αυστραλό Έντουιν Φλακ. Έτρεξε και στον Μαραθώνιο, όπου εγκατέλειψε στο 13ο χιλιόμετρο.
Τάκης Θεοδωρόπουλος

Ο Τάκης Θεοδωρόπουλος (Αθήνα, 1954) είναι Έλληνας συγγραφέας — μυθιστοριογράφος και δημοσιογράφος. 

Σπούδασε συγκριτική φιλολογία, θεατρολογία, και ανθρωπολογία του Ελληνορωμαϊκού πολιτισμού στο Παρίσι, την περίοδο 1972-1981. Με την επιστροφή του στη Ελλάδα ασχολήθηκε αρχικά με τη δημοσιογραφία και ήταν ο πρώτος διευθυντής σύνταξης του πολιτιστικού περιοδικού "Το τέταρτο", που εξέδιδε ο Μάνος Χατζιδάκις. Από το 1996 εργάζεται στον εκδοτικό χώρο, αρχικά ως μόνιμος συνεργάτης της ημερήσιας εφημερίδας "Τα Νέα" και στη συνέχεια της εφημερίδας "Η Καθημερινή".

Στο συγγραφικό του έργο περιλαμβάνονται τα έργα "Αδιανόητο τοπίο", "Η Πτώση του Νάρκισσου", "Η τρέλλα του μεσημεριού", καθώς επίσης και η φιλοσοφική του παρωδία "Οι Εφτάψυχες των Αθηνών", που έχουν μεταφραστεί και εκδοθεί σε πολλές ξένες γλώσσες (βουλγαρική, γαλλική, ολλανδική, ιταλική, σερβική και τουρκική). Επίσης το θεατρικό του έργο "Όσοι έχασαν τον ύπνο τους" ανεβάστηκε στο θέατρο «Αμόρε» της Αθήνας το 1997 και το 2004 παίχθηκε στη Λευκωσία. Το 2015 κυκλοφόρησε από τις εκδόσεις «Μεταίχμιο» το έργο του "Βερονάλ" , ένα αφήγημα, μείγμα μυθοπλασίας και ιστορίας, σχετικά με τον θάνατο του Ιωάννη Συκουτρή.
Το 1999 o Τ. Θεοδωρόπουλος βραβεύτηκε από το ίδρυμα Κώστα και Ελένης Ουράνη της Ακαδημίας Αθηνών για το μυθιστόρημά του "Η Δύναμη του σκοτεινού Θεού". Το 2004 η Γαλλική Ακαδημία τον τίμησε με το μετάλλιο για την ακτινοβολία της γαλλικής γλώσσας και λογοτεχνίας που θεωρείται ένα από τα μεγάλα βραβεία στον τομέα της γαλλοφωνίας.

Τον Μάρτιο 2010 διορίστηκε από τον Υπουργό Πολιτισμού και Τουρισμού Παύλο Γερουλάνο Πρόεδρος του Δ.Σ. του Εθνικού Κέντρου Βιβλίου, θέση στην οποία παρέμεινε μέχρι τον Οκτώβριο του 2011, οπότε και αποχώρησε για προσωπικούς-επαγγελματικούς λόγους.

Το 2012 υπήρξε ένας από τους 32 ανθρώπους του πνεύματος που συνυπέγραψαν το κείμενο "Τολμήστε", ένα δείγμα γραφής μερικών διανοούμενων ανθρώπων της χώρας που υποστήριζε την αποδοχή του ελληνικού «μνημονίου».

Κατά καιρούς έχει επικριθεί για τις θέσεις του που αφορούν το Μεταναστευτικό και για χαρακτηρισμούς σε πρόσωπα όπως τον Κινέζο ακτιβιστή και καλλιτέχνη Άι Γουεϊ-Γουέι «πιθηκόμορφο Κινέζο», όπως και τις Βανέσα Ρεντγκρέιβ, Αντζελίνα Τζολί που επισκέφθηκαν τα σημεία που κατέφθαναν οι πρόσφυγες στα Ελληνικά νησιά, ότι «εκπροσώπησαν το μελό».
Οικία - Μουσείο Ρέμπραντ

right|thumb|300px|Η Οικία - Μουσείο του Ρέμπραντ στο 'Αμστερνταμ
Η Οικία - Μουσείο Ρέμπραντ (ολλαν. Museum het Rembrandthuis) βρίσκεται στην Jodenbreestraat αριθ. 4-6 στο Άμστερνταμ. Εδώ έζησε ο διάσημος Ολλανδός ζωγράφος και χαράκτης Ρέμπραντ Χάρμενσζον φαν Ράιν (Rembrandt Harmenszoon van Rijn, 1606 - 1669).
Τσαρλς Γκμέλιν

Ο Τσαρλς Γκμέλιν ("Charles Henry Stuart Gmelin", Κρίσναγκαρ, Ινδία, 28 Μαΐου 1872 - Οξφόρδη, Αγγλία, 12 Οκτωβρίου 1950) ήταν Βρετανός αθλητής και ολυμπιονίκης το 1896. Ήταν ο πρώτος Βρετανός στην ιστορία των Ολυμπιακών αγώνων που κατέκτησε μετάλλιο.

Ο Γκμέλιν γεννήθηκε στη Βεγγάλη της Ινδίας, όπου ο πατέρας του ήταν ιεραπόστολος, γύρισε όμως στη Βρετανία για τις μαθητικές του σπουδές. Σπούδασε στο Πανεπιστήμιο της Οξφόρδης όπου αργότερα έγινε διευθυντής σχολής κι ασχολήθηκε με τον αθλητισμό παίζοντας ποδόσφαιρο και ράγκμπι.

Στους πρώτους Ολυμπιακούς αγώνες το 1896 στην Αθήνα συμμετείχε στο αγώνισμα των 400 μέτρων και ήταν δεύτερος ολυμπιονίκης, πίσω από τον Αμερικανό Τόμας Μπερκ, με επίδοση 55.6".
Mercedes-Benz W126

Το Mercedes-Benz W126 (S-Class W126) ήταν ένα μεγάλο πολυτελές αυτοκίνητο της κατηγορίας F, που παρήχθη από τη γερμανική αυτοκινητοβιομηχανία Mercedes-Benz, από τον Δεκέμβριο του 1979 έως το 1994. Το μοντέλο ήταν διαθέσιμο με μια μεγάλη παλέτα κινητήρων, κυρίως βενζίνης, αλλά και πετρελαίου, με χωρητικότητες από 2.6 έως 5.6 λίτρα και ιπποδυνάμεις από 156 έως 300 ίππους. Αντικατέστησε το Mercedes-Benz W116, που ήταν και η πρώτη γενιά που είχε εισάγει επίσημα την ονομασία S-Class, και αντικαταστάθηκε τον Απρίλιο του 1991 από το Mercedes-Benz W140.
Τόμας Κέρτις

Ο Τόμας Κέρτις (Thomas Pelham "Tom" Curtis, 9 Ιανουαρίου 1873 - 23 Μαΐου 1944) ήταν Αμερικανός αθλητής και ολυμπιονίκης το 1896.

Ο Κέρτις το 1896 σπούδαζε στο τεχνολογικό ινστιτούτο της Μασαχουσέτης και στην Αθήνα ήρθε ως μέλος του αθλητικής ομοσπονδίας της Βοστόνης ("Boston Athletic Association") και οποία σήμερα διοργανώνει τον Διεθνή μαραθώνιο της Βοστόνης. Στους Α' Ολυμπιακούς αγώνες του 1896 πήρε μέρος αρχικά μέρος στα 100 μέτρα την πρώτη μέρα των αγώνων, με επίδοση 12.2" αλλά αποσύρθηκε από την συνέχεια για να συμμετάσχει στα 110 μ. εμπόδια. Η επιλογή του τον δικαίωσε αφού στα 110 εμπόδια ήταν πρώτος και χρυσός Ολυμπιονίκης με επίδοση 17.6" έναντι 17.7" ένα δέκατο του δευτερολέπτου μπροστά από τον δεύτερο Βρετανό Γκόλντιγκ, σύμφωνα με τους κριτές τερμάτισε 5 εκατοστά μπροστά από τον αντίπαλο του. 

Ο Κέρτις ήταν και ερασιτέχνης φωτογράφος και κατά την διάρκεια των αγώνων έβγαλε πολλές φωτογραφίες της Αθήνας, ενώ δημοσίευσε τις αναμνήσεις του από τους αγώνες σε βιβλία με γνωστότερο το "High Hurdles and White Gloves" (1932).
Αλμπέν Λερμυζιώ

Ο Αλμπέν Λερμυζιώ (γαλλικά: "Albin Lermusiaux", 8 Απριλίου 1874 - 1940) ήταν Γάλλος αθλητής του στίβου, τρίτος Ολυμπιονίκης το 1896.

Ήταν πρωταθλητής Γαλλίας το 1895 στα 1.500 μέτρα και το 1896 είχε την καλύτερη παγκόσμια επίδοση στα 1.500μ. με 4.10.4" . Στους Θερινούς Ολυμπιακούς αγώνες του 1896 στην Αθήνα ήταν τρίτος Ολυμπιονίκης στα 1.500 μέτρα πίσω από τους Έντγουϊν Φλακ και Άρθουρ Μπλέικ με επίδοση 4.37". Στα 800 μέτρα με επίδοση 2.16.6" δεν κατάφερε να διακριθεί, όπως επίσης δεν κατάφερε να διακριθεί και στη σκοποβολή με τουφέκι από 200 μέτρα, είναι άγνωστη η επίδοση αλλά και η θέση που κατατάχτηκε αφού καταμετρήθηκαν οι 13 πρώτοι από τους 42 συμμετέχοντες. Συμμετείχε και στον μαραθώνιο όπου προπορευόταν μέχρι το 23ο χιλιόμετρο, όταν και αναγκάστηκε να εγκαταλείψει από την κούραση.
Νικόλαος Λεβίδης

Ο Νικόλαος Λεβίδης (Κέρκυρα, 25 Αυγούστου 1868 – Αθήνα, 1942) ήταν Έλληνας νομικός και πολιτικός.
Γκράντλεϊ Γκούλντινγκ

Ο Γκράντλεϊ Γκούλντινγκ (Grantley Thomas Smart Goulding) (Χάρτπουρι, 23 Μαρτίου 1874 - Νατάλ, Νότιος Αφρική 1944), ήταν Βρετανός αθλητής και ολυμπιονίκης.

Γεννήθηκε σε πλούσια αγροτική οικογένεια της Αγγλίας αλλά ο ίδιος προτίμησε να μεταναστεύσει στη Νότιο Αφρική. Το 1895 είχε αποκτήσει φήμη μεγάλου αθλητή νικώντας σε πολλούς τοπικούς αγώνες, έτσι το 1896 αποφάσισε να πάρει μέρος στους Ολυμπιακούς αγώνες της Αθήνας.

Στην Αθήνα πήρε μέρος στα 110 μέτρα με εμπόδια. Στα προκριματικά ήταν πρώτος με επίδοση 18.4". Στον τελικό, ενώ προπορευόταν, παραπάτησε με αποτέλεσμα να χάσει την πρώτη θέση. Τερμάτισε με χρόνο 17.7", δεύτερος πίσω από τον Τόμας Κέρτις με επίδοση 17.6". Σύμφωνα με τους κριτές του αγώνα ο Κέρτις τερμάτισε πέντε εκατοστά μπροστά του.
Αλεξάνδρα Κανελλοπούλου

Η Αλεξάνδρα Κανελλοπούλου (1921 - 24 Ιουλίου  2008) ήταν ιδρύτρια του Μουσείου Παύλου και Αλεξάνδρας Κανελλοπούλου.

Γεννήθηκε στην Αθήνα και ήταν κόρη του Δημήτριου Λόντου, βουλευτή και υπουργού, και της Μελπομένης Σκαμπαβία. Από την πλευρά του πατέρα της καταγόταν από την οικογένεια Λόντου και ήταν δισέγγονη του Ανδρέα Χ. Λόντου καθώς και ανιψιά του Στέφανου Στρέιτ και του Δημήτριου Μάξιμου, ενώ από την πλευρά της μητέρας της καταγόταν από τη Σύρο και ήταν μικρανιψιά του ευεργέτη Ιωάννη Βαρδάκα (ήταν αδερφός της γιαγιάς της). Κατά τη διάρκεια του Ελληνοϊταλικού πολέμου συμμετείχε ως εθελόντρια αδερφή, υπηρεσία για την οποία τιμήθηκε με πολεμικό μετάλλιο από το Υπουργείο Στρατιωτικών. Το 1972 , μαζί με τον σύζυγό της Παύλο Κανελλόπουλο, δώρισαν στο ελληνικό κράτος τη συλλογή αρχαίων που είχαν δημιουργήσει, ιδρύοντας παράλληλα το μουσείο "Παύλου και Αλεξάνδρας Κανελλοπούλου" στην Πλάκα. Αργότερα, το 1999, η Αλεξάνδρα Κανελλοπούλου ίδρυσε το ομώνυμο ίδρυμα, στο οποίο έχει διατελέσει πρόεδρος.

Επίσης χρημάτισε αντιπρόεδρος του Μουσικού Σωματείου «Τζίνα Μπαχάουερ», ενώ τιμήθηκε με το αργυρό μετάλλιο από την Ακαδημία Αθηνών για τις ενέργειές της στην επέκταση του μουσείου και για τις δωρεές της προς το ελληνικό κράτος. Κατοικούσε στην Αθήνα σε διαμέρισμα επί της οδού Ηρώδου Αττικού.

Απεβίωσε στην Αθήνα το 2008 και ενταφιάστηκε στο Α΄ Νεκροταφείο Αθηνών. Ήταν παντρεμένη με τον Παύλο Κανελλόπουλο και δεν είχε παιδιά.
Bershka

H Bershka είναι εταιρεία ρούχων και μέρος του ισπανικού ομίλου Inditex (η οποία κατέχει επίσης τα εμπορικά σήματα των Zara, Massimo Dutti, Pull and Bear, Oysho, Uterqüe, Stradivarius και Zara Home). Η εταιρεία ιδρύθηκε τον Απρίλιο του 1998, με στόχο την νεαρή αγορά. Τώρα έχει πάνω από 1000 καταστήματα σε 71 χώρες σε όλο τον κόσμο. Οι πωλήσεις που πραγματοποιήθηκαν από  τα Bershka αντιπροσωπεύουν το 10% του ομίλου Inditex.

Στις 6 Σεπτεμβρίου 2011, η εταιρεία (μαζί με τις αδελφές μάρκες) ξεκίνησε στη διαδικτυακή αγορά στη Γαλλία, τη Γερμανία, την Ελλάδα, την Πολωνία, την Ιταλία, την Ολλανδία, την Πορτογαλία, την Ισπανία, την Κίνα και το Ηνωμένο Βασίλειο.
Συνταγματάρχης

Ο Συνταγματάρχης (Σχης) είναι ανώτερος Αξιωματικός (OF-5) του Ελληνικού Στρατού Ξηράς. Ο βαθμός του Συνταγματάρχη είναι ανώτερος του Αντισυνταγματάρχη και κατώτερος του Ταξίαρχου. Οι αντίστοιχοι βαθμοί στο Ελληνικό Πολεμικό Ναυτικό - Λιμενικό Σώμα είναι ο Πλοίαρχος και στην Ελληνική Πολεμική Αεροπορία ο Σμήναρχος.

Στους αγγλόφωνους στρατούς ο αντίστοιχος βαθμός καλείται Colonel.
Γκιούλα Κέλνερ

Ο Γκιούλα Κέλνερ (Kellner Gyula) (Βουδαπέστη 11 Απριλίου 1871 - 28 Ιουλίου 1940), ήταν Ούγγρος αθλητής και τρίτος Ολυμπιονίκης το 1896 στον Μαραθώνιο. 

Στους Ολυμπιακούς αγώνες του 1896 στην Αθήνα πήρε μέρος στον μαραθώνιο όπου συμμετείχαν συνολικά 17 αθλητές οι 13 Έλληνες. Ο Κέλνερ τερμάτισε 4ος στον αγώνα με επίδοση 3:06:35" αλλά στην συνέχεια μετά από καταγγελία ακυρώθηκε ο Σπυρίδων Μπελόκας που είχε τερματίσει τρίτος επειδή τον κατήγγειλαν ότι στην διαδρομή είχε ανέβει σε κάρο.
Πήτερ Ο' Τουλ

Ο Πήτερ Ο' Τουλ (πλήρες όνομα: Πήτερ Σέιμους Λόρκαν Ο' Τουλ, "Peter Seamus Lorcan O'Toole", 2 Αυγούστου 1932 - 14 Δεκεμβρίου 2013) ήταν Ιρλανδός ηθοποιός, ο οποίος έγινε διάσημος το 1962 ερμηνεύοντας τον ρόλο του αντισυνταγματάρχη Τόμας Έντουαρντ Λόρενς (T. E. Lawrence) στην ταινία "Λώρενς της Αραβίας". Στην καριέρα του τιμήθηκε με πολλά βραβεία, μεταξύ των οποίων τέσσερις Χρυσές Σφαίρες, ένα Βραβείο της Βρετανικής Ακαδημίας Κινηματογράφου, ένα Βραβείο Έμμυ και ένα Τιμητικό Βραβείο Όσκαρ το 2003 για το συνολικό του έργο. Αντίθετα, παρότι είχε προταθεί οκτώ φορές για Όσκαρ, δεν κατάφερε ποτέ να το κερδίσει, κατέχοντας ένα μοναδικό ρεκόρ.
Διαγωνισμός Τραγουδιού Eurovision 2010

Ο Διαγωνισμός Τραγουδιού Eurovision 2010 ήταν η 55η έκδοση του ετήσιου Διαγωνισμού Τραγουδιού Eurovision. Πραγματοποιήθηκε στο Όσλο της Νορβηγίας, μετά τη νίκη του Αλεξάντερ Ρίμπακ στο διαγωνισμό του στη Μόσχα της Ρωσίας με το τραγούδι "Fairytale". Ήταν η τρίτη φορά που η Νορβηγία φιλοξένησε το διαγωνισμό, αφού το είχε κάνει στο παρελθόν το και το . Με τη διοργάνωση να αναλαμβάνουν η Ευρωπαϊκή Ραδιοτηλεοπτική Ένωση (EBU) και ο τηλεοπτικός οργανισμός Norsk rikskringkasting (NRK), ο διαγωνισμός πραγματοποιήθηκε στο Telenor Arena, και αποτελούνταν από δύο ημιτελικούς στις 25 και 27 Μαΐου, και τον τελικό στις 29 Μαΐου 2010. Τις τρεις ζωντανές εκπομπές παρουσίασαν οι Έρικ Σόλμπακεν, Χάντι Νίγιε και Νάντια Χασνάουι.

Στο διαγωνισμό συμμετείχαν τριάντα εννέα χώρες, με τη Γεωργία να επιστρέφει μετά την απουσία ενός έτους. Εν τω μεταξύ, η , το , η και η αποφάσισαν να μην συμμετάσχουν, κυρίως για οικονομικούς λόγους που σχετίζονται με την παγκόσμια οικονομική κρίση. Η ανακοίνωσε αρχικά τη μη συμμετοχή της, αλλά αργότερα μεταξύ των συμμετεχόντων επιβεβαιώθηκε από την EBU.

Νικήτρια χώρα αναδείχθηκε η Γερμανία με το τραγούδι "Satellite", ερμηνευμένο από τη Λένα και γραμμένο από τη Τζούλι Φροστ και τον Τζον Γκόρντον. Αυτή ήταν η δεύτερη νίκη της Γερμανίας στο διαγωνισμό, μετά τη νίκη τους το , και η πρώτη τους νίκη ως ενοποιημένη χώρα. Ήταν επίσης η πρώτη νίκη για μία από τις χώρες των "Μεγάλων Τεσσάρων", μετά από την εισαγωγή του κανόνα το . Η Τουρκία, η Ρουμανία, η Δανία και το Αζερμπαϊτζάν ολοκλήρωσαν την πρώτη πεντάδα. Η Ρουμανία, τερματίζοντας τρίτη, ισοψήφησε με το καλύτερο αποτέλεσματης από το , ενώ η Γεωργία πέτυχε το καλύτερο αποτέλεσμα μέχρι σήμερα, τερματίζοντας ένατη. Ήταν επίσης η πρώτη φορά μετά την εισαγωγή των ημιτελικών το που η Σουηδία δεν προκρίθηκε στον τελικό. Η τελευταία φορά που η Σουηδία απουσίαζε από τον τελικό της Eurovision ήταν το .

Η παγκόσμια οικονομική κρίση εκείνη την εποχή, επηρέασε τον τρόπο εκτέλεσης του γεγονότος. Ο κεντρικός ραδιοτηλεοπτικός οργανισμός NRK αναγκάστηκε να πουλήσει τα δικαιώματα εκπομπής του για το Παγκόσμιο Κύπελλο Ποδοσφαίρου 2010 στην TV 2 και την Viasat προκειμένου να χρηματοδοτήσει την εκδήλωση.

Η EBU ανακοίνωσε πριν από το διαγωνισμό, ότι το σύστημα ψηφοφορίας που χρησιμοποιήθηκε στους ημιτελικούς θα άλλαζε από τα προηγούμενα χρόνια για να εξισορροπήσει την ψηφοφορία των επιτροπών με το κοινό. Προτάθηκε επίσης μια επιστροφή συνοδείας από ορχήστρα, αλλά δεν συνέβη.
Ρόμπερτ Γκάρετ

Ο Ρόμπερτ Γκάρετ (Robert S. Garrett ) (Βαλτιμόρη 24 Μαΐου 1875 - Βαλτιμόρη 25 Απριλίου 1961) ήταν Αμερικανός αθλητής και Ολυμπιονίκης με έξι μετάλλια.
Βύρων Θεοδωρόπουλος

Ο Βύρων Θεοδωρόπουλος (1920 - 2010) ήταν Έλληνας διπλωμάτης και συγγραφέας.
Αϊνού

thumb|300px|right|Αϊνού σε φωτογραφία του 1904

Αϊνού () ονομάζονται οι ιθαγενείς κάτοικοι των βόρειων ιαπωνικών νησιών Χοκάιντο (Ιαπωνία) και Σαχαλίνης (Ρωσία). Τα αρχαιολογικά ευρήματα του πολιτισμού τους φτάνουν μέχρι και το 18000 π.Χ. Οι Αϊνού είναι οι τελευταίοι απόγονοι ενός λαού που κατά την νεολιθική εποχή κατοικούσε ολόκληρη την Ιαπωνία, όμως από τους προϊστορικούς ακόμα χρόνους, καθώς πιεζόταν από τα μογγολικά φύλα που είχαν ξεχυθεί από το κέντρο της Ασίας, ζητούσε καταφύγιο όλο και βορειότερα και περιοριζόταν συνεχώς σε αριθμό και σε έκταση.
Μαντώδη

Τα Μαντώδη (Mantodea) ή οι Μάντισσες είναι μία τάξη εντόμων που αποτελείται από περίπου 2.200 είδη τα οποία χωρίζονται σε 9 οικογένειες. Ονομάστηκαν έτσι το 1838 από τον εντομολόγο Χέρμαν Μπούρμαϊστερ, λόγω της στάσης των μπροστινών ποδιών, τα οποία υψώνονται σαν σε προσευχή.

Στη Ευρώπη αναφέρονται 35 είδη, στην Ελλάδα 8.
Έλερι Κλαρκ

Ο Έλερι Κλαρκ ("Ellery Harding Clark", 13 Μαρτίου 1874 - 17 Φεβρουαρίου 1949) ήταν Αμερικανός συγγραφέας, αθλητής και ολυμπιονίκης το 1896.

Γεννήθηκε στο Ανατολικό Ρόξμπουρι της Μασαχουσέτης και το 1896 ήταν φοιτητής στο πανεπιστήμιο του Χάρβαρντ. Λόγω των υψηλών βαθμών του του δόθηκε άδεια από τη σχολή να συμμετάσχει στους Ολυμπιακούς αγώνες της Αθήνας σε αντίθεση με τον συμμαθητή του Τζέιμς Κόνολι που αρνήθηκαν να του δώσουν. 

Στους αγώνες της Αθήνας κέρδισε 2 χρυσά μετάλλια. Στο άλμα εις μήκος ο Κλαρκ κατάφερε στην τρίτη προσπάθεια να πάρει το χρυσό μετάλλιο με άλμα στα 6.35 μ. με δεύτερο τον Κόνολι και τρίτο τον Γκάρετ. Κατά τα άλματα του φορούσε καπέλο που οι κριτές του ζήτησαν να το βγάλει , λέγοντας ότι αυτό ήταν μια πρακτική των επαγγελματιών αθλητών που απαγορεύονταν η συμμετοχή τους στους αγώνες. Στο άλμα εις ύψος ήταν επίσης χρυσός ολυμπιονίκης με άλμα 6.35 με δεύτερο και τρίτο πάλι τους Αμερικανούς Κόνολι και Γκάρετ. Πήρε μέρος και στην σφαιροβολία μαζί με άλλους 6 αθλητές η επίδοση του δεν καταμετρήθηκε , ήταν ανάμεσα στους τρεις τελευταίους.

Στις ΗΠΑ συμμετείχε σε πολλούς αγώνες χωρίς ποτέ να κατακτήσει κάποιο μετάλλιο σε εθνικό πρωτάθλημα παρόλο που από το 1893 εως το 1912 θεωρούνταν από τους κορυφαίους Αμερικανούς αθλητές. Πήρε μέρος και στους Ολυμπιακούς αγώνες του 1904 στο Σεντ Λούις χωρίς να καταφέρει να διακριθεί. Συνέχισε τον αθλητισμό μέχρι τα 56 του χρόνια.

Στην επαγγελματική του ζωή έκανε πολλά επαγγέλματα από οδηγός λεωφορείου, δικηγόρος κ.α.. Διετέλεσε δημοτικός σύμβουλος της Βοστόνης ενώ διέπρεψε και ως συγγραφέας γράφοντας 19 βιβλία που το ένα έγινε και κινηματογραφική ταινία.
Sturmgewehr 44

Το StG 44 ("γερμ. Sturmgewehr 44, «Τυφέκιο Εφόδου, υποδείγματος 1944»), όπλο το οποίο αναπτύχθηκε στη Ναζιστική Γερμανία κατά τον Β' Παγκόσμιο Πόλεμο, απετέλεσε κατά πολλούς, το πρώτο τυφέκιο εφόδου της ιστορίας. Είναι γνωστό επίσης με το όνομα "MP 43" και "MP 44" (Maschinenpistole 43 και Maschinenpistole 44, αντίστοιχα), και με τη λιγότερο γνωστή ονομασία Mkb 42 (Maschinenkarabiner, Αυτόματο τυφέκιο), ονομασίες οι οποίες αφορούν ονομασίες πρώιμων μοντέλων.
Γάββρος

right|thumb|225px|Γάββρος
Ο γάββρος (αγγλ. "gabbro") είναι βασικό πυριγενές πέτρωμα. Προέρχεται από την κρυστάλλωση βασαλτικού τύπου μάγματος σε υπόγειο περιβάλλον. Ως πλουτώνιο πέτρωμα είναι ολοκρυσταλλικός, δηλαδή εμφανίζει ευδιάκριτους κρυστάλλους των ορυκτολογικών συστατικών του. Εξωτερικά είναι συμπαγής με λευκούς και μαύρους γυαλιστερούς κόκκους, συνήθως ολιβίνη και πλαγιόκλαστα. Το αντίστοιχο ηφαιστειακό πέτρωμα του γάββρου ονομάζεται βασάλτης.

Ορυκτολογικά είναι από τα πετρώματα που δεν περιέχουν ελεύθερο χαλαζία. Αντίθετα, περιέχουν ολιβίνη (ολιβινικός γάββρος), πλαγιόκλαστα, πυροξένους και κεροστίλβη (κεροστιλβικοί γάββροι). Ορισμένες παραλλαγές περιέχουν και βιοτίτη. Ο γάββρος που περιέχει βασικά πλαγιόκλαστα και πυροξένους ονομάζεται νορίτης. Η πυκνότητά του κυμαίνεται από 3,1 έως 3,8 gr/cm3 και η σκληρότητά του από 6 έως 7.

Ο γάββρος είναι αρκετά ποικιλόμορφο πέτρωμα και συγγενεύει με τον διορίτη, το νορίτη και το δολερίτη. Μοιάζει εξωτερικά με τον γρανίτη, από τον οποίο, ωστόσο, διακρίνεται εύκολα λόγω του χρώματός του: Ο γάββρος είναι πρασινομέλας, τεφροπράσινος ή βαθέως ελαιοπράσινος. Χρησιμοποιείται σε διακοσμητικές κατασκευές (κτηρίων, αιθουσών κτλ), εφόσον δεν έχει εξαλλοιωθεί. Ο εξαλλοιωμένος γάββρος συνήθως περιέχει χλωρίτη.

Απαντά σε πολλά σημεία του πλανήτη, όπως στη Νορβηγία, τα Όρη Χαρτς της Κεντρικής Ευρώπης και την Κορσική, τη Γαλλία, το Πιεμόντε της Ιταλίας, τα Πυρηναία όρη, τον Μέλανα Δρυμό και Τυρόλο.

Στην Ελλάδα βρίσκεται κυρίως στη Θεσσαλία (περιοχή Καλαμπάκας), στη Χαλκιδική και στην Ξάνθη.
Ρόμαν

Η Ρόμαν (ρουμανικά: "Roman", : [ˈroman], Γερμανικά " Romesmark", Ουγγρικά "Románvásár") είναι πόλη στην κεντρική Μολδαβία, παραδοσιακή περιοχή της Ρουμανίας. Βρίσκεται 46 χλμ. από την Πιάτρα Νέαμτς, στην επαρχία Νέαμτς, στη συμβολή των ποταμών Σίρετ και Μόλδοβα. και έχει πληθυσμό 50.713 κατοίκους.

Πήρε το όνομά της από το Μολδαβό Βοεβόδα Ρόμαν Α΄ της Μολδαβίας, που πιστεύεται ότι είναι ο ιδρυτής της. Πρώτος γιος του Ρόμαν ήταν ο Αλξάντρου τσελ Μπουν. Από εδώ ο πρίγκιπας Ρόμαν υλοποίησε την ενοποίηση της Μολδαβίας, με τη Ρόμαν πρωτεύουσα της Κάτω Μολδαβίας (Ρουμανικά : "Țara de Jos")
Λάμπρος Κουτσονίκας

μικρογραφία| Σελίδα τίτλου της "Γενικής Ιστορίας της Ελληνικής Επανάστασης" από τον Λάμπρο Κουτσονίκα, Αθήνα 1863.
Ο Λάμπρος Κουτσονίκας (Σούλι, 1799 - Αγρίνιο, 2 Ιουνίου 1879) ήταν σπουδαίος Σουλιώτης αγωνιστής, παρά το νεαρό της ηλικίας του, στην Επανάσταση του 1821, αξιωματικός του στρατού καθώς και ιστοριογράφος του Σουλίου, της Αλβανίας και της Ελληνικής Επανάστασης.

Ήταν γιος του Γιάννου και της Ελένης Κουτσονίκα, Σουλιώτη αγωνιστή της Φάρας Κουτσονίκα, μικρότερος αδελφός του Αθανασίου Κουτσονίκα. Ο πατέρας του και ο θείος του σκοτώθηκαν το 1804 στη Μάχη του Σέλτσου εναντίον των Αλβανών του Αλή Πασά. Ο Λάμπρος που ήταν παιδί εκείνη την εποχή, πιάστηκαν αιχμάλωτοι από το στρατό του Αλή Πασά μαζί με τη μητέρα και τον αδερφό του.

Αργότερα, ο Λάμπρος αγωνίστηκε ως επικεφαλής μιας ένοπλης μονάδας κατά την Ελληνική Επανάσταση του 1821. Κατά τη διάρκεια της Επανάστασης, υπηρέτησε στον ελληνικό στρατό και προήχθη στο βαθμό του πεντακοσίαρχου (επικεφαλής 500 ανδρών).

Με την έλευση του Βασιλέα Όθωνα κατατάχτηκε στη Βασιλική φάλαγγα και μετέπειτα στο στρατό από τον οποίο αποστρατεύθηκε επί Βασιλέως Γεωργίου Α΄. 

Συνέγραψε τη «Γενική Ιστορία της Ελληνικής Επαναστάσεως», που δημοσιεύθηκε το 1863-64 στην Αθήνα. Ο πρώτος τόμος του έργου του περιέχει ένα μεγάλο κεφάλαιο για την ιστορία του Σουλίου και των Σουλιώτων και είναι μια από τις λίγες βασικές πηγές του θέματος, που γραμμένη από Σουλιώτη. Ο Κουτσονίκας, βασισμένος στην προφορική παράδοση, αναφέρει ότι οι Σουλιώτες αντιστάθηκαν στην οθωμανική εισβολή από τον 15ο αιώνα και παρέμειναν ελεύθεροι και ανεξάρτητοι μέχρι τις αρχές του 19ου αιώνα, και ήταν οι πρώτοι που εξεγέρθηκαν το 1820. 

Πέθανε σε βαθύ γήρας στο Αγρίνιο στις 2 Ιουνίου 1879.

Το όνομα της φάρας του αναφέρεται σε μερικά από τα Σουλιώτικα τραγούδια, που δημοσιεύθηκαν αρχικά από τον Claude Fauriel το 1823 και αναδημοσιεύθηκαν αργότερα από άλλους. Από αυτήν τη φάρα, (οικογένεια), προέρχονταν και οι αγωνιστές Καραΐσκος Κουτσονίκας, Ιωάννης, Γεώργιος και Χρήστος Κουτσονίκας που συμμετείχαν όλοι ως αξιωματικοί της φάλαγγας.
Πάουλ Ρόιτερ

Ο Πάουλ Ρόιτερ (Paul Julius Freiherr von Reuter (Baron De Reuter), 21 Ιουλίου 1816 – 25 Φεβρουαρίου 1899) ήταν Γερμανός επιχειρηματίας, ο οποίος εν συνεχεία πολιτογραφήθηκε Βρετανός. Ήταν δημοσιογράφος, πρωτοπόρος της τηλεγραφίας και της μετάδοσης ειδήσεων., Ίδρυσε το πρακτορείο ειδήσεων Reuters.
Ωρικό

Το Ωρικόν (ή "Ώρικον", ή "Ωρικός") ήταν αρχαία ελληνική πόλη στην Χαονία της Ηπείρου (σήμερα στο έδαφος της Αλβανίας) στις ακτές του Ιονίου προς τα Ακροκεραύνεια Όρη. Κτίστηκε από Ευβοείς που επέστρεφαν από την εκστρατεία της Τροίας και ρίχτηκαν στις ακτές της Ηπείρου από τρικυμία. Πιστεύεται ότι στην αρχαιότητα ήταν νησίδα αφιερωμένη στον Απόλλωνα, γι' αυτό κάποια νομίσματά της έφεραν την κεφαλή του Απόλλωνα. Το 214 π.Χ. κατελήφθη από τον Φίλιππο τον Ε' και μετά από τους Ρωμαίους. Σύμφωνα με τον Εκαταίο ήταν «"λιμένας της Ηπείρου εν τη Ευρώπη"» και σύμφωνα με τον Διονύσιο τον Περιηγητή «"αρχή της Ελλάδος"». Μνημονεύεται από τον Στράβωνα, τον Πλούταρχο . και άλλους αρχαίους συγγραφείς.
Ανδρέας Κανελλόπουλος

Ο Ανδρέας Κανελλόπουλος (1940) είναι Έλληνας μεγαλοβιομήχανος και πρόεδρος του Τιτάνα.
Κασσίνι-Χόιχενς

Το Κασσίνι-Χόιχενς (Cassini-Huygens) ήταν μια κοινή αποστολή ρομποτικού διαστημικού οχήματος από τη NASA, την ESA και την ιταλική ASI για την μελέτη του Κρόνου και των φυσικών δορυφόρων του. Το διαστημόπλοιο αποτελούνταν από δύο βασικά στοιχεία: το σχεδιασμένο και κατασκευασμένο από την ΝΑΣΑ "Cassini Orbiter", που ονομάστηκε έτσι για να τιμηθεί ο Ιταλο-Γαλλικής εθνικότητας αστρονόμος Τζιοβάνι Ντομένικο Κασίνι (Giovanni Domenico Cassini), καθώς και το συνοδευτικό σκάφος που ήταν σχεδιασμένο από την ΕΣΑ με το όνομα "Huygens" που όφειλε το όνομά του στον Ολλανδό αστρονόμο, μαθηματικό και φυσικό Κρίστιααν Χόιχενς (Christiaan Huygens). Το Κασσίνι ήταν το πρώτο διαστημόπλοιο που τέθηκε σε τροχιά γύρω από τον πλανήτη Κρόνο και το τέταρτο που επισκέφθηκε τον Κρόνο. 

Το Κασσίνι ξεκίνησε στις 15 Οκτωβρίου 1997 και, μετά από ένα μακρύ διαπλανητικό ταξίδι, τέθηκε σε τροχιά γύρω από τον Κρόνο την 1η Ιουλίου 2004. Στις 25 Δεκεμβρίου 2004, περίπου στις 02:00 UTC, το Χόιχενς αποχωρίστηκε από το κυρίως σώμα του Κασσίνι και στη συνέχεια, έφθασε στο δορυφόρο του Κρόνου, Τιτάνα στις 14 Ιανουαρίου 2005, όπου εισχώρησε στην ατμόσφαιρα του Τιτάνα, και προσεδαφίστηκε στέλνοντας πληροφορίες πίσω στη Γη .

Στις 18 Απριλίου 2008, η ΝΑΣΑ ανακοίνωσε μια διετή παράταση της χρηματοδότησης για τις λειτουργίες της αποστολής αυτής, οπότε και η αποστολή μετονομάσθηκε σε "Cassini Equinox" γιατί θα εξερευνούσε το περιβάλλον του Κρόνου κατά την εαρινή ισημερία του 2009. Η αποστολή παρατάθηκε εκ νέου το Φεβρουάριο του 2010 και ολοκληρώθηκε στις 15 Σεπτεμβρίου 2017.

Την ομάδα που ήταν υπεύθυνη για το σχεδιασμό, την κατασκευή, και τη συλλογή στοιχείων αποτελούσαν 16 ευρωπαϊκές χώρες και οι Ηνωμένες Πολιτείες της Αμερικής.
Παύλος Κανελλόπουλος

Ο Παύλος Κανελλόπουλος (1906 - 2003) ήταν Έλληνας βιομήχανος και συλλέκτης αρχαίων έργων τέχνης.

Γεννήθηκε στις 7 Σεπτεμβρίου 1906 στην Αθήνα και ήταν γιος του Άγγελου Κανελλόπουλου και της Ελένης Οικονόμου (εξ Οικονόμων). Σπούδασε χημεία και μηχανική στην Γερμανία και ασχολήθηκε με την οικογενειακή επιχείρηση "Τιτάν", της οποίας διετέλεσε διευθύνων σύμβουλος και πρόεδρος. Παράλληλα ασχολήθηκε με την συλλογή αρχαίων έργων τέχνης, συλλογή που δώρισε στο ελληνικό κράτος το 1972 ιδρύοντας παράλληλα το μουσείου "Παύλου και Αλεξάνδρας Κανελλόπουλου". Το 1999 ίδρυσε μαζί με την σύζυγό του και ομώνυμο ίδρυμα. 

Για την προσφορά του τιμήθηκε από την Ακαδημία Αθηνών με το αργυρούν μετάλλιο, από την κυβέρνηση της Ιταλίας με το μετάλλιο "Leonardo Da Vinci", από την ελληνική κυβέρνηση ανακηρύχθηκε ανώτατος ταξιάρχης του τάγματος του Φοίνικος ενώ για την συμμετοχή του στον ελληνοϊταλικό πόλεμο με το μετάλλιο εκστρατείας 1940 και τον πολεμικό σταυρό. Επίσης διετέλεσε αντιπρόεδρος της χριστιανικής αρχαιολογικής εταιρείας, ισόβιο επίτιμο μέλος της Εταιρείας Βυζαντινών Μελετών κ.α. Κατοικούσε σε διαμέρισμα επί της οδού Ηρώδου Αττικού.

Απεβίωσε στις 3 Απριλίου 2003 στην Αθήνα και ενταφιάστηκε στο Α΄ νεκροταφείο Αθηνών. Ήταν παντρεμένος με την Αλεξάνδρα Κανελλοπούλου και δεν είχε παιδιά.
Γουίλιαμ Χόιτ

Ο Γουίλιαμ Χόιτ ("William Welles Hoyt", Γκλαστόνμπουρι του Κονέκτικατ 7 Μαΐου 1875 – Βερολίνο Νέας Υόρκης 1 Δεκεμβρίου 1954) ήταν Αμερικανός αθλητής και Ολυμπιονίκης στους αγώνες του 1896.

Ήταν απόφοιτος του Χάρβαρντ και άσκησε την ιατρική, υπηρετώντας επί πολλά χρόνια στην αμερικανική υπηρεσία δημόσιας υγείας. Έμενε στην πόλη Βερολίνο της πολιτείας της Νέας Υόρκης. 

Στους Α' Ολυμπιακούς αγώνες του 1896 στην Αθήνα ήταν πρώτος Ολυμπιονίκης στο άλμα επί κοντώ. Ο Χόιτ έκανε άλμα 3,30 και ο δεύτερος -επίσης Αμερικανός- Άλμπερτ Τάιλερ έκανε άλμα στα 3.25 , ενώ τρίτος ήταν ο Έλληνας Δαμάσκος. Είχε πάρει μέρος και στα 110 μέτρα εμπόδια χωρίς να διακριθεί.
Άλμπερτ Τάιλερ

Ο Άλμπερτ Τάιλερ ("Albert Clinton Tyler") (Γκλέντιλ , Οχάιο 4 Ιανουαρίου 1872 - Ανατολικό Χάρπσγουελ, Μέιν 25 Ιουλίου 1945) ήταν Αμερικανός αθλητής και Ολυμπιονίκης. Ήταν μέλος της ομάδας που είχε στείλει το πανεπιστήμιο του Πρίνστον να πάρει μέρος στους Α' Ολυμπιακούς αγώνες της Αθήνας το 1896 μαζί με τους Φράνσις Λέιν, Χέμπερτ Τζέιμισον και Ρόμπερτ Γκάρετ.

Ο Τάιλερ ήταν δεύτερος στο άλμα επί κοντώ με επίδοση 3.225μ. πίσω από τον Γουίλιαμ Χόιτ . Είχε συμμετάσχει χωρίς να διακριθεί στους επόμενους Ολυμπιακούς αγώνες του 1900 στο Παρίσι.
Λούκα Τουρίλλι

Ο Λούκα Τουρίλλι (γεννημένος στις 5 Μαρτίου του 1972) είναι Ιταλός μουσικοσυνθέτης. 
Είναι ένας από τους ιδρυτές του Symphonic Metal συγκροτήματος Rhapsody of Fire. 
Έχει δουλέψει επίσης και σε μία τριλογία solo albums ως Luca Turilli. 
Έχει τώρα συγκροτήσει μία δεύτερης πλευράς μπάντα με το όνομα Luca Turilli's Dreamquest, με τον Dominique Leurquin, που έκδωσε το πρώτο της άλμπουμ , "Lost Horizons", το καλοκαίρι του 2006. 
Πιο πρόσφατα, το Φθινόπωρο του 2008 ξεκίνησε και ένα online guitar course, με το όνομα "Luca Turilli's Neoclassical Revelation", που βγαίνει από το νεοκλασικό του στυλ παιξίματος.

Σε κάθε άλμπουμ της Rhapsody of Fire, ο Λούκα είναι ο στιχουργός και συνθέτει όλα τα κομμάτια με τον πιανίστα, τον Alex Staropoli (εκτός του Il Canto del Vento που γράφτηκε, στίχοι και μουσική, από τον τραγουδιστή, Fabio Lione) και παίζει της περισσότερες φορές μία από της κύριες κιθάρες. 
Συνθέτει όλη τη μουσική και για την solo δουλειά του. Παίζει κιθάρα στις τριλογίες και πιάνο στο Luca Turilli's Dreamquest με τον Dominique Leurquin ως κιθαρίστα.

Για το τέταρτό του solo album, ο Τουρίλλι σχεδιάζει να κάνει ένα αφιέρωμα στο power metal συγκρότημα Helloween, ένα φανταστικό "Φύλακας των εφτά κλειδιών Μέρος 3" όπως είπε. 
Θα παρουσιάσει περισσότερα στοιχεία του power metal , μία γιγάντια ορχήστρα και κάμποσους guest star.
Πέπε Άμπεντ

right|thumb|250px|Ο Πέπε Άμπεντ με τη Μις Λίβανος 1997 και το Δημήτριο Σφήκα, Γενικό Επιθεωρητή Δημόσιας Διοίκησης της Ελλάδας
Ο Πέπε Άμπεντ (Pépé Abed, 1911 - 2006), όπως είναι παγκοσμίως γνωστός ο Yussef Gergi Abed, ήταν Λιβανέζος και Μεξικανός εξερευνητής, ενάλιος αρχαιολόγος, σχεδιαστής κοσμημάτων και επιχειρηματίας. Υπήρξε περιπετειώδης χαρακτήρας και μυθιστορηματική φυσιογνωμία της τζετ σετ κοινωνίας του Λιβάνου, πριν από τον αιματηρό και καταστρεπτικό εμφύλιο πόλεμο στη χώρα του. Είχε τη φήμη μεγάλου γυναικοκατακτητή, έτσι ώστε απέκτησε το προσωνύμιο "Χιου Χέφνερ της Μέσης Ανατολής".
ZZ Top

Οι ZZ Top είναι αμερικάνικο συγκρότημα της ροκ μουσικής και σχηματίστηκαν το 1969 στο Χιούστον του Τέξας. Δημιούργησαν ένα χαρακτηριστικό είδος μουσικής, συνδυάζοντας τα μπλουζ του Τέξας, το μπλουζ ροκ, το μπούγκι και το χαρντ ροκ. Είχαν μεγάλη επιτυχία τη δεκαετία του '80, όταν με τις συναυλίες τους γέμιζαν τεράστιες αίθουσες και αθλητικά στάδια. Τόσο η μουσική τους, όσο και η εμφάνισή τους ήταν χαρακτηριστική και πρωτότυπη.
Λάμαχος

Ο Λάμαχος (;470-414 π.Χ.), στρατηγός των Αθηναίων, υπήρξε ένας από τους βασικούς ηγέτες της ναυτικής δύναμης που στάλθηκε στην Σικελική Εκστρατεία και που αν η γνώμη του για άμεση πολιορκία και κατάληψη των Συρακουσών είχε τότε εισακουστεί εξαρχής, εκτιμάται ότι θα είχε άλλη τροπή τόσο η συγκεκριμένη αθηναϊκή επέμβαση, όσο και ο Πελοποννησιακός πόλεμος γενικότερα.
Ηλίας Δημητρακόπουλος

Ο Ηλίας Δημητρακόπουλος (1928 - 16 Φεβρουαρίου 2016) ήταν Έλληνας δημοσιογράφος.
Βίγκο Γιένσεν

Ο Βίγκο Γιένσεν ("Alexander Viggo Jensen", Κοπεγχάγη, 22 Ιουνίου 1874 - 2 Νοεμβρίου 1930) ήταν Δανός αθλητής του στίβου, αρσιβαρίστας, αθλητής της γυμναστικής και σκοπευτής, ο πρώτος Δανός αθλητής που πήρε Ολυμπιακό μετάλλιο.

Στους Α' Ολυμπιακούς αγώνες του 1896 στην Αθήνα πήρε τρία μετάλλια: δύο στην άρση βαρών κι ένα στην σκοποβολή. Πρώτο αγώνισμα που συμμετείχε ήταν στην άρση βαρών με τα δύο χέρια, όπου σήκωσε 111,5 κιλά και πρώτευσε με αποτέλεσμα να κατακτήσει το χρυσό μετάλλιο. Ήταν 2ος στην άρση βαρών με το ένα χέρι όπου σήκωσε 57 κιλά έναντι 71 του Βρετανού Έλιοτ. Στην σκοποβολή στο αγώνισμα με καραμπίνα σε τρεις στάσεις ήταν τρίτος ολυμπιονίκης με 1.305 βαθμούς. Έλαβε μέρος και στη βολή με στρατιωτικό πιστόλι από 25 μέτρα όπου ήταν 6ος. Πήρε μέρος σε πολλά ακόμα αγωνίσματα: στη σφαιροβολία όπου δεν κατάφερε να διακριθεί , στην δισκοβολία όπου ήταν έκτος και στην αναρρίχηση επί κάλω, όπου κατατάχθηκε 4ος.
Νικόλαος Πεζόπουλος

Ο Νικόλαος Πεζόπουλος (1859–1911) ήταν Έλληνας ιατρός, καθηγητής παθολογικής ανατομίας και ιστολογίας του Πανεπιστημίου Αθηνών (1895).
Ελίας Κανέττι

Ο Ελίας Κανέττι (Elias Canetti, βουλγάρικα: "Елиас Канети", 1905 - 1994) ήταν συγγραφέας, που βραβεύτηκε με το Νόμπελ Λογοτεχνίας, το 1981.

Είναι ευρύτερα γνωστός για το μυθιστόρημα «Η τύφλωση» (Die Blendung) και τη μελέτη «Μάζα και Εξουσία», που αφορά τη συμπεριφορά του πλήθους, η οποία εκφράζεται σε δραστηριότητες όπως η ομαδική βία και οι θρησκευτικές συγκεντρώσεις. Τα έργα του είναι γραμμένα στη Γερμανική γλώσσα.
Καλλίξενος

Ο Καλλίξενος ήταν ένας Αθηναίος πολιτικός που χαρακτηρίστηκε ως ακραίος και δημαγωγός στην πολιτική σκηνή κατά τα τέλη του Πελοποννησιακού Πολέμου, αλλά όταν καταφρονήθηκε από τους συμπολίτες του αυτοκτόνησε με ασιτία. 

Από την πολιτική και προσωπική ζωή του ελάχιστα είναι γνωστά πέραν του σοβαρού επεισοδίου μετά τη Ναυμαχία των Αργινουσών κατά το οποίο οι νικηφόροι στρατηγοί επανήλθαν στην Αθήνα και αντί να δοξαστούν καταδικάστηκαν σε θάνατο με συνοπτικές διαδικασίες. Στην καταδίκη αυτή αντιτάχθηκαν τότε ο φιλόσοφος Σωκράτης και αρκετοί πολιτικοί που όρθωσαν το ανάστημά τους όσο σθεναρότερα μπορούσαν στις εντονότατες πιέσεις της κοινής γνώμης και στο ιδιαίτερα φορτισμένο κλίμα των ημερών. Αλλοι πολιτικοί όμως, μεταξύ των οποίων και ο Καλλίξενος, επεδίωξαν με πάθος και επέτυχαν την καταδίκη, είτε γιατί πράγματι πίστευαν πως έπρεπε να καταδικαστούν παραδειγματικά οι στρατηγοί, είτε για να γίνουν αρεστοί στο λαό.
Οργανισμός Αμερικανικών Κρατών

Ο Οργανισμός Αμερικανικών Κρατών (ΟΑΚ), με διεθνές αρκτικόλεξο OAS ή λατινόγλωσσα OEA, είναι ένας διεθνής αμυντικός οργανισμός, (διακρατική συμμαχία), που εδρεύει στην πρωτεύουσα των ΗΠΑ την Ουάσιγκτον. Μέλη του οργανισμού αυτού είναι όλες οι ανεξάρτητες χώρες της Αμερικανικής ηπείρου πλην της Ονδούρας η συμμετοχή της οποίας έχει ανασταλεί από τις 28 Ιουνίου 2009, μετά το πραξικόπημα που σημειώθηκε στη χώρα. Ο ΟΑΚ χαρακτηρίζεται ως το «ΝΑΤΟ της Αμερικανικής ηπείρου».
Εφαρμοσμένες επιστήμες

Εφαρμοσμένες επιστήμες ονομάζονται οι επιστήμες οι οποίες στοχεύουν στην εφαρμογή της επιστημονικής γνώσης για την επίλυση πρακτικών προβλημάτων και στην ανάπτυξη συστηματικών μεθοδολογιών προς αυτό τον σκοπό. Συνήθως αποτελούν εφαρμογή θετικών, κοινωνικών ή / και ανθρωπιστικών επιστημών, οι οποίες κατ' αντιδιαστολή προς τις εφαρμοσμένες ονομάζονται και βασικές επιστήμες.

Έτσι για παράδειγμα οι επιστήμες υγείας (κυρίως η ιατρική, η νοσηλευτική και η φαρμακευτική) αποτελούν εν πολλοίς εφαρμογή των διαφόρων πεδίων της βιολογίας και της χημείας για την επίλυση συγκεκριμένων προβλημάτων: τη διάγνωση και θεραπεία ασθενειών και την ανάπτυξη και χορήγηση φαρμάκων. Αντίστοιχα, οι επιστήμες μηχανικών μπορούν να θεωρηθούν εφαρμογή των θετικών και φυσικών επιστημών, αξιοποιώντας τες για την ανάπτυξη και υλοποίηση τεχνολογίας ή / και πρακτικών μεθοδολογιών.

Οι θετικές επιστήμες μπορούν και αυτές να έχουν εφαρμοσμένες όψεις (π.χ. εφαρμοσμένα μαθηματικά), χωρίς όμως να δίνουν έμφαση στην επίλυση συγκεκριμένων προβλημάτων αλλά στην ανάπτυξη μεθοδολογιών για την επίλυση πρακτικών προβλημάτων, βάσει επιστημονικών αρχών. Ορισμένα γνωστικά πεδία κινούνται στο όριο μεταξύ εφαρμοσμένων και βασικών επιστημών (π.χ. γενετική μηχανική, μηχανική λογισμικού κλπ), ή συνθέτουν με διεπιστημονικό τρόπο στοιχεία από πεδία και των δύο (π.χ. επιστήμη υλικών, ιατρική πληροφορική κλπ).
Wireshark

Το Wireshark είναι ελεύθερο και ανοιχτού κώδικα λογισμικό ανάλυσης πρωτοκόλλων δικτύου υπολογιστών. Χρησιμοποιείται για ανάλυση δικτύου, παρακολούθηση δικτύου, εντοπισμό και αντιμετώπιση προβλημάτων στα δίκτυα και για εκπαίδευση. Το αρχικό όνομα του προγράμματος ήταν Ethereal, και τον Μάιο του 2006 άλλαξε σε Wireshark για λόγους εμπορικών σημάτων.

Είναι διαθέσιμο για όλα τα κύρια λειτουργικά συστήματα όπως τα Windows, Linux, Mac OS X, Solaris και BSD χρησιμοποιεί το GTK+ για το γραφικό περιβάλλον και το Pcap για σύλληψη πακέτων. Διατίθεται από την άδεια Γενική άδεια δημόσιας χρήσης GNU και είναι ελεύθερο λογισμικό.
Νομός του Μπεράτ

Ο Νομός του Μπεράτ ή Βερατίου (αλβανικά: "Qarku i Beratit") είναι ένας από τους δώδεκα νομούς της Αλβανίας. Βρίσκεται στο κεντρικό τμήμα της νότιας Αλβανίας. Καταλαμβάνει έκταση 1.802 τ.χλμ. και ο συνολικός πληθυσμός του, σύμφωνα με την αλβανική απογραφή του 2006, ανέρχεται στους 172.478 κατοίκους . Πρωτεύουσα του νομού είναι το Μπεράτ.
Σεισάχθεια

Στην αρχαία Αθήνα, με την ονομασία Σεισάχθεια έμεινε γνωστή η νομοθετική ρύθμιση των χρεών από τον Σόλωνα.
Πάπας Γρηγόριος ΙΓ΄

Ο Πάπας Γρηγόριος ΙΓ΄ ("Papa Gregorio XIII", 7 Ιανουαρίου 1502 – 10 Απριλίου 1585), κοσμικό όνομα Ούγος Μπονκομπάνι (Ugo Boncompagni), ήταν πάπας από το 1572 έως το 1585. Ήταν ο πάπας που στις 5 Οκτωβρίου του 1582 αποφάσισε να διορθώσει το ημερολόγιο, διατάζοντας η συγκεκριμένη ημερομηνία να ονομαστεί 15 Οκτωβρίου
1582. Το νέο αυτό Ημερολόγιο, το οποίο προς τιμήν του ονομάστηκε Γρηγοριανό, το υιοθέτησαν αμέσως οι Ρωμαιοκαθολικές χώρες, αλλά οι Ορθόδοξες και κάποιες Διαμαρτυρόμενες, για λόγους καθαρά θρησκευτικούς, αντέδρασαν. Στην Ελλάδα το νέο αυτό ημερολόγιο καθιερώθηκε με νόμο στις 16 Φεβρουαρίου του 1923 και η συγκεκριμένη ημερομηνία ονομάστηκε 1 Μαρτίου 1923, αλλά η Εκκλησία αντέδρασε, με αποτέλεσμα, όταν έφτασε η 25η Μαρτίου, να επέλθει σύγχυση και να χρειαστεί να χωριστεί η Εορτή της Εθνεγερσίας απ' αυτή του Ευαγγελισμού. Μετά από πιέσεις της Πολιτείας όμως αναγκάστηκε κι αυτή να συμμορφωθεί και στις 10 Μαρτίου του 1924, που ονομάστηκε 23 Μαρτίου 1924, το εκκλησιαστικό Ημερολόγιο συνταυτίστηκε με το πολιτικό, χωρίς όμως τη μετακίνηση του Πασχαλίου Κύκλου, ο οποίος εξακολουθεί να εξαρτάται από το Ιουλιανό Ημερολόγιο.
Βοττική

Η Βοττική είναι περιοχή κοντά στην Όλυνθο στη Χαλκιδική. 
Πήρε το όνομά της από τους Βοττιαίους που εγκαταστάθηκαν εκεί, μετά την ενσωμάτωση στο Μακεδονικό βασίλειο, της περιοχής όπου ζούσαν μέχρι τότε, της Βοττιαίας (η οποία φέρεται να βρισκόταν ΒΑ της Ημαθίας στην περιοχή μεταξύ των ποταμών Λουδία, Αλιάκμονα και Αξιού, δηλαδή την περιοχή γύρω από την λίμνη των Γιαννιτσών).

Την εποχή της εκστρατείας του Ξέρξη στον ελλαδικό χώρο, στη Βοττική υπαγόταν και η Όλυνθος. Η τελευταία κατελήφθη από τον Πέρση στρατηγό Αρτάβαζο το 479 π.Χ., ο οποίος υποπτεύθηκε ότι ετοιμαζόταν αποστασία της πόλης από το Μεγάλο Βασιλιά, και αφού κατέσφαξε τους κατοίκους της την παρέδωσε έρημη στους Χαλκιδείς αποίκους που είχαν εγκατασταθεί στις γύρω περιοχές.

Η Όλυνθος, ερημώθηκε από τον Αθηναίο στρατηγό Φορμίωνα, αφού επαναστάτησε κατά των Αθηναίων, το 432π.Χ. (μέχρι τότε ήταν σύμμαχός τους). Τρία χρόνια αργότερα οι Αθηναίοι επιτέθηκαν και πάλι ενάντια στη Βοττική αλλά αποκρούστηκαν στη Σπάρτωλο. Όμως την ίδια χρονιά ερημώθηκε από το βασιλιά της Θράκης Σιτάλκη.

H Βοττική λεηλατήθηκε ξανά στη διάρκεια των Ολυνθιακών πολέμων (349 π.Χ.) από το Χαριδίμη. Από τα μέσα του 4ου π.Χ. αιώνα παύει η χρησιμοποίηση του ονόματος Βοττική στην Μακεδονία.